stanford-oval/wikipedia huggingface dataset:
Glade

| --- | --- |


Glade 3.18.1 מציג ממשק משתמש מבוסס XML
 מפתח:  קרן GNOME
 מחזור חיים:  18 באפריל 1998 – הווה (26 שנים)
 גרסה אחרונה:  3.40.0 (10 באוגוסט 2022) 
 מערכת הפעלה:   חוצה־פלטפורמות
 נכתבה בשפות:  C (GTK+)‎
 סוג רישיון:  הרישיון הציבורי הכללי המוקטן של גנו גרסה 2,  חלק עדיין תחת הרישיון הציבורי הכללי של גנו גרסה 2
 קוד מקור:  https://gitlab.gnome.org/GNOME/glade.git 
 קטגוריה:  מעצב ממשק משתמש גרפי
 glade.gnome.org
 
Glade הוא בונה ממשק המשתמש הגרפי של GTK+‎, עם רכיבים נוספים עבור GNOME. בגרסתו השלישית, גלייד הוא שפת תכנות עצמאית אשר אינה מייצרת קוד לאירועים אלא קובץ XML בלבד, המפורש עם הספרייה המתאימה (כגון GTK+‎ עבור שפת התכנות C).
גלייד הוא תוכנה חופשית המופץ תחת הרישיון הציבורי הכללי המוקטן של גנו (GNU LGPL), אך חלקו עדיין מופץ תחת הרישיון הציבורי הכללי של גנו (GNU GPL).
היסטוריה והתפתחות

הגרסה הראשונה של גלייד, גרסה 0.1, שוחררה ב־18 באפריל 1998.
גלייד גרסה 3 שוחררה ב־12 באוגוסט 2006. ההבדלים הבולטים ביותר עבור משתמשי הקצה הם:
תמיכה בביטול וביצוע חוזר של פועלות
תמיכה עבור מיזמים פתוחים רבים
שימוש ב־Devhelp.
עיקר ההבדלים הם פנימיים. גלייד־3 שוכתב מחדש, על מנת לנצל את תכונותיה החדשות של GTK+‎ ומערכת GObject. לכן גלייד־3 קטן יותר ומאפשר דברים מעניינין חדשים:
ספריות חיצוניות יכולות לספק סדרה של יישומונים בזמן ריצה, וגלייד יזהה אותם. למעשה, גלייד־3 תומך רק ביישומוני GTK+‎; יישומוני GNOME UI ו־DB ניתנים בנפרד.
כלי גלייד שונים (צבעים, עורך וכו') מיושמים באמצעות יישומונים. דבר זה מאפשר שילוב קל יותר בסביבת פיתוח משולבת כגון Anjuta, ומקל על שינוי ממשק המשתמש של גלייד.
ראו גם

GTK+‎
GNOME
1781

שנת 1781 היא השנה ה-81 במאה ה-18. זוהי שנה רגילה, שאורכה 365 ימים. 1 בינואר 1781 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
אירועים

1 בינואר – 1,500 חיילים מהגדוד הפנסילבני השישי בפיקודו של אנטוני ויין מרדו בצבא הקונטיננטלי במחנה החורף מוריסטאון, ניו ג'רזי כחלק ממרד פנסילבניה שהתרחש באותה שנה
5 בינואר – מלחמת העצמאות של ארצות הברית: כוחות של הצי המלכותי הבריטי בפיקודו של בנדיקט ארנולד שורפים את העיר ריצ'מונד שבמדינת וירג'יניה
1 במרץ – עם אישורו במרילנד, נכנס לתוקף תקנון הקונפדרציה, המסמך המאחד את מדינות ארצות הברית
13 במרץ – ויליאם הרשל מגלה את כוכב הלכת אורנוס
4 בספטמבר – לוס אנג'לס שבקליפורניה מיוסדת על ידי קבוצה של 44 מתיישבים ספרדים. שמה הרשמי של העיירה החדשה הוא "אל פואבלו דה נואסטרה סניורה לה ריינה דה לוס אנחלס דה פורקיונקולה" (העיר של גבירתנו, מלכת המלאכים מפורקיונקולה)
נולדו

13 במרץ – קארל פרידריך שינקל, צייר ואדריכל גרמני (נפטר ב-1841)
21 ביוני – סימאון דני פואסון, פיזיקאי ומתמטיקאי צרפתי (נפטר ב-1840)
12 באוגוסט – רוברט מילס, ארכיטקט אמריקאי ומעצב אנדרטת וושינגטון (נפטר ב-1855)
23 באוגוסט – ג'ון מקפרסון ברין, פוליטיקאי אמריקאי וסנאטור מטעם ג'ורג'יה (נפטר ב-1856)
23 בספטמבר – יוליאנה, נסיכת סקסוניה-קובורג-זאלפלד (נפטרה ב-1860)
2 באוקטובר – ויליאם ואייט ביב, מושל אלבמה הראשון (נפטר ב-1820)
נפטרו

15 בפברואר – גוטהולד אפרים לסינג, מחזאי וסופר גרמני (נולד ב-1729)
18 במרץ – אן רובר ז'אק טורגו, כלכלן ומדינאי צרפתי (נולד ב-1727)
22 באוקטובר – יוהאן אוגוסט נאהל, פסל ואמן סטוקו גרמני (נולד ב-1710)
4 בנובמבר – פאוסטינה בורדוני, זמרת אופרה מצו-סופרן איטלקייה (נולדה ב-1679)
21 בנובמבר – הרוזן ממורפה, ראש שרי צרפת בתקופת לואי השישה עשר מלך צרפת (נולד ב-1701)
ראו גם

ילידי 1781‎
נפטרים ב-1781‎
1490

שנת 1490 היא השנה ה-90 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נולדו

17 בפברואר – שארל השלישי, דוכס בורבון, איש צבא צרפתי (נפטר ב-1527)
12 באוקטובר – ברנרדו פיזאנו, מלחין, כומר, זמר ומלומד איטלקי (נולד ב-1548)
30 בדצמבר – אבוסוד אפנדי, שייח' אל-אסלאם באימפריה העות'מאנית, פוסק הלכה, פרשן הקוראן, ומשפטן חנפי (נפטר ב-1574)
נפטרו

6 באפריל – מתיאש הוניאדי, מלך הונגריה (נולד ב-1443)
ראו גם

ילידי 1490‎
נפטרים ב-1490‎
Colonization

| --- | --- |

 כללי
 תאריך הוצאה:  1994, 1995 (מחשב אישי)
 סוגה:  משחק אסטרטגיה מבוסס תורות
 פיתוח:  Microprose
 הוצאה לאור:  Microprose
 ארץ מקור:  ארצות הברית 
 שפות:  אנגלית 
 עיצוב:  בריאן ריינדולס, סיד מאייר
 דרישות תוכנה
 מצבי משחק:  שחקן יחיד
 פלטפורמות:  אמיגה, MS-DOS, ווינדוס, מקינטוש
 אתר רשמי
 
Colonization הוא משחק אסטרטגיה ממוחשב מבוסס תורים אשר יצא לשוק על ידי חברת Microprose בשנת 1994, ומתבסס על תקופת הקולוניזציה האירופאית ביבשת אמריקה משנת 1492 ועד 1850. המשחק מזכיר בסגנונו את "Civilization", שפותח גם הוא בידי אותה חברה.
תיאור המשחק

ממשק המשתמש הבסיסי של המשחק דומה לזה של Civilization: מבט מלמעלה על מפה המחולקת למשבצות; לפני תחילת המשחק ניתנת האפשרות לשחק במפה של יבשת "העולם החדש", במפה אקראית שיוצר מנוע המשחק או במפה שמאפייניה, כמו גודל שטח היבשה ואקלים, נקבעים על ידי השחקן. כל משבצת יכולה להכיל יחידות, מושבות וכדומה. במשחק ניתן דגש גדול יותר למסחר ולפיתוח המושבות, ודגש נמוך יותר על קרבות. בניגוד ל-Civilization, אין במשחק התפתחות טכנולוגית.
השחקן יכול לשחק אחד מארבעה מהכוחות האירופאים הגדולים של אותה תקופה: אנגליה, ספרד, צרפת והולנד. לכל אחת מהמעצמות יתרון כלשהו.
היחידות במשחק הן של מתיישבים. ישנם מתיישבים חסרי הכשרה, וכאלו שמאומנים למשימה ספציפית, כגון: גידולים חקלאיים, הכנת סחורות, לחימה, פוליטיקה וכן הלאה. בכל מושבה ניתן לגדל מספר גידולים חקלאיים - מזון, טבק, כותנה, סוכר. כמו כן ניתן לכרות כסף וברזל ולצוד חיות לפרוות, בהתאם לסוג האדמות שעליהן הוקמה המושבה. בתוך המושבה יכולים המתיישבים לייצר סחורות כגון מעילים, בגדים, סיגרים, ורום. כמו כן הם יכולים לייצר כלים ורובים, לבנות מבנים נוספים במושבה, ולעסוק בפוליטיקה או בהטפה דתית.
תגבורת של מתיישבים מגיעה מארץ המוצא של השחקן אחת לזמן מסוים, כשכמות ההטפה הדתית במושבותיו יכולה להשפיע על פרק הזמן הזה (הדבר בא במטרה לבטא את המניעים של רבים מהמהגרים לעולם החדש שחיפשו חופש דתי). עיסוק בפוליטיקה מסייע למתיישבים לאמץ אידאולוגיה ליברלית שמשפרת את עבודתם, ולגיוס "אבות מייסדים" - דמויות חשובות מההיסטוריה של יבשת אמריקה שהשגתן מעניקה בונוסים לשחקן.
במשחק יש חשיבות רבה לקשר עם ילידי העולם החדש, האינדיאנים. ניתן לחיות עמם בשלום ולסחור אתם, וניתן גם להילחם בהם ולבזוז את עריהם. האינדיאנים מגיבים בתוקפנות להרס הסביבה ולכוחות צבאיים שנמצאים בקרבתם.
הדרך לניצחון במשחק עוברת דרך הכרזת עצמאות, שעבורה נדרש שלפחות חצי מהמתיישבים יאמצו את האידאולוגיה הליברלית. לאחר הכרזת העצמאות יוצאת ארץ המוצא של השחקן למלחמה נגד מושבותיו (בסגנון מלחמת העצמאות של ארצות הברית) ואם השחקן מביס אותה, הוא זוכה במשחק.
בשנת 2010 יצאה גרסה מחודשת של המשחק תחת השם Civilization IV: Colonization. המשחק יצא בעקבות ההצלחה הגדולה לה זכה Civilization IV, והתבסס על מנוע משחק זהה.
CollegeHumor

| --- | --- |

 נתונים כלליים
 מייסדים:  ג'וש אברמסון, ריקי ואן ויין
 תקופת הפעילות:  7 בדצמבר 1999 – הווה (24 שנים)
 מיקום המטה:  ניו יורק 
 בעלות:  סם רייש (כיום) IAC / InterActiveCorp (עד ינואר 2020)
 מוצרים עיקריים:  סרטונים, מאמרים ותמונות
  
 אתר הבית
 
CollegeHumor הוא אתר קומדיה אמריקאי אשר משרדיו ממוקמים בעיר לוס אנג'לס שבמדינת קליפורניה. האתר נמצא כיום בבעלות חברת "IAC/InterActiveCorp". האתר כולל סרטוני וידאו מקוריים קומים ומאמרים שנוצרו על ידי צוות הכתיבה וההפקה שלו, בנוסף לקטעי וידאו, יש באתר תמונות, מאמרים וקישורים. הוא נוצר על ידי ג'וש אברמסון וריקי ואן ויין. האתר מפעיל גם ערוץ YouTube באותו שם ודפים ברשתות חברתיות שונות. התנועה באתר ממוצעים מעל 7 מיליון מבקרים ייחודיים חודשיים, על פי המדידה הישירה.
רבים מאנשי הצוות של האתר גם מפעילים את אתר האחות "Dorkly", המרכז בתוכו משחקי וידאו ופרודיות על משחקי וידאו ברוח של CollegeHumor.
CollegeHumor הפך לאתר ידוע בזכות התוכן הקומי המקורי שלו. האתר היה מועמד יחד עם רבים מהסרטונים שלו לפרס וובי בקטגוריית ההומור ובקטגוריות נוספות. בין הסרטונים הזוכים שלו נכללים "Pixar Intro Parody" עבור אנימציה הטוב ביותר, "Web Site Story" עבור הפרט קצר קצר או פרק, ו"ג'ייק ואמיר" עבור הסדרה הטובה ביותר.
בשנת 2014, שני החלקים שלהם הסרטון שלה "Furry Force" זכה בפרס "Ursa Major Award" עבור סדרת סרטוני הדרמה הטובה ביותר.
בשנת 2014, CollegeHumor דורג במקום ה-76 מתוך 100 בדרוג ערוצי הניו מדיה של האתר "NewMediaRockstars".
הקמה

האתר הוקם בדצמבר 1999 על ידי ג'וש אברמסון וריקי ואן ויין, בסיועו של היזם יעקב לאודוויק. אברמסון ואן-ויין למדו יחד בבית ספר תיכון בבולטימור שבמרילנד.
אברמסון אמר בראיון: "רצינו להתחיל עסק מבוסס פרסומות, כי אז היה שוק הפרסום די חם וראינו אנשים אחרים מפתחים אתרי אינטרנט שהיו פופולריים ועשו הרבה כסף". מטרתם הייתה ליצור אתר הומור שימשוך את אוכלוסיית הסטודנטים.
CollegeHumor, יחד עם חברת האם שלה, Connected Ventures, נרכשה על ידי IAC של בארי דילר באוגוסט 2006.
1493

שנת 1493 היא השנה ה-93 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

4 בינואר – כריסטופר קולומבוס עוזב את העולם החדש ובכך משלים את המסע הראשון שלו
16 בינואר – כריסטופר קולומבוס עוזב את העולם החדש ומפליג לספרד
15 במרץ – כריסטופר קולומבוס חוזר ממסעו הראשון לאמריקה
4 במאי – האפיפיור אלכסנדר השישי מחלק את העולם החדש בין ספרד ופורטוגל
28 ביולי – שרפה גדולה במוסקבה
3 בנובמבר – כריסטופר קולומבוס מגלה את איי גוואדלופ
19 בנובמבר – כריסטופר קולומבוס מגלה את פוארטו ריקו
נולדו

15 במרץ – אן דה מונמורנסי, מפקד צבא ומדינאי צרפתי (נפטר ב-1567)
11 בנובמבר – פרצלסוס, רופא שווייצרי (נפטר ב-1541)
12 בנובמבר – ברתולומאו באנדינלי, פסל וצייר רנסאנס מנייריסט איטלקי (נפטר ב-1560)
13 בנובמבר – וילהלם הרביעי, דוכס בוואריה (נפטר ב-1550)
נפטרו

19 באוגוסט – פרדריק השלישי, קיסר האימפריה הרומית הקדושה (נולד ב-1415)
ראו גם

ילידי 1493‎
נפטרים ב-1493‎
1495

שנת 1495 היא השנה ה-95 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נולדו

4 בפברואר – זא'ן דה לה ולט, הגראנד מאסטר ה-49 של מסדר אבירי יוחנן הקדוש מירושלים (נפטר ב-1568)
4 בפברואר – פרנצ'סקו ספורצה השני, הדוכס האחרון של מילאנו (נפטר ב-1535)
8 במרץ – יוחנן של האלוהים, קדוש נוצרי (נפטר ב-1550)
נפטרו

25 באוקטובר – ז'ואו השני, מלך פורטוגל (נולד ב-1455)
18 בדצמבר – אלפונסו השני, מלך נאפולי (נפטר ב-1448)
ראו גם

ילידי 1495‎
נפטרים ב-1495‎
716

שנת 716 היא השנה ה-16 במאה ה-8. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

יסוד העיר רמלה בידי הח'ליפה סולימאן אבן עבד אל-מליכ, מבית אומיה.
כיבוש ליסבון על ידי המוסלמים.
ראו גם

ילידי 716‎
נפטרים ב-716‎
Behind Blue Eyes

| --- | --- |
עטיפת הסינגל בהוצאה הבלגית
עטיפת הסינגל בהוצאה הבלגית
 סינגל בביצוע The Who
 מתוך האלבום Who's Next
 יצא לאור:  אוקטובר 1971
 סוגה:  רוק רך, פרוטו-פאנק, הארד רוק, רוק אלטרנטיבי
 שפה:  אנגלית
 אורך:  3:41 דק' (גרסת האלבום) 3:28 דק' (הגרסה המקורית)
 חברת תקליטים:  דקה רקורדס, MCA רקורדס, טראק רקורדס, פולידור רקורדס
 כתיבה:  פיט טאונסנד
 לחן:  פיט טאונסנד
 הפקה:  להקת The Who, גלין ג'ונס, קיט למברט, כריס סטמפ, פיט קמרון
"Behind Blue Eyes" (בעברית: "מאחורי עיניים כחולות") היא בלדת רוק של להקת הרוק האנגלית The Who. השיר נכתב על ידי פיט טאונסנד במסגרת הפרויקט הלא גמור של הלהקה "Lifehouse"‏. זהו הסינגל השני מהאלבום החמישי של הלהקה "Who's Next" אשר פורסם במקור ב-1971. השיר עוסק בהתמודדות הפנימית של אדם אשר מנסה להקרין כלפי חוץ חוסן וקשיחות, למרות שבפועל הוא פגיע במיוחד.
זהו אחד מהשירים הפופולריים והמוכרים ביותר של הלהקה אשר זכה לגרסאות כיסוי רבות לאורך השנים על ידי אמנים רבים כולל בריאן אדמס, שריל קרואו, ולהקת לימפ ביזקיט. בשיא הפופולריות הסינגל הגיע למקום ה-34 במצעד האמריקני ב-6 בנובמבר 1971.
המשתתפים בהקלטה המקורית

רוג'ר דלטרי - סולן ראשי
פיט טאונסנד - גיטרה אקוסטית וגיטרה חשמלית, קולות רקע
ג'ון אנטוויסל - גיטרת בס, קולות רקע
קית' מון - תופים
מיקומי שיא

|   ‏‏‏  מצעדים ודירוגים (1971–1972)> מדינה |   ‏‏‏  מצעדים ודירוגים (1971–1972)> מצעד |   ‏‏‏  מצעדים ודירוגים (1971–1972)> מיקום שיא |   ‏‏‏  מצעדים ודירוגים (1971–1972)>  |
| --- | --- | --- | --- |
|  ארצות הברית | בילבורד הוט 100 | 34 |  |
|  ארצות הברית | מצעד 100 סינגלי הפופ של קאש בוקס | 24 |  |
|  הולנד | מצעד 40 הסינגלים ההולנדיים | 34 |  |
|  קנדה | קנדה הוט 100 | 23 |  |
בתרבות הפופולרית

השיר נכלל לאורך השנים במספר סרטים וסדרות טלוויזיה כולל סדרת הטלוויזיה "באפי קוטלת הערפדים" בפרק "Where the Wild Things Are" בו דמותו של רופרט ג'יילס (מגולם על ידי אנטוני הד) שר גרסת כיסוי לשיר.
גרסת כיסוי של השיר נכללה גם בסדרת הטלוויזיה לגיון של רשת FX, בפרק 11 של העונה השנייה.
גרסתה של לימפ ביזקיט

| --- | --- |

 סינגל בביצוע לימפ ביזקיט
 מתוך האלבום Results May Vary
 יצא לאור:  23 בספטמבר 2003
 שפה:  אנגלית
 בי-סייד:  "Just Drop Dead"
 אורך:  4:28 דק' 5:58 דק' (גרסת האלבום)
 חברת תקליטים:  פליפ רקורדס, אינטרסקופ רקורדס
 כתיבה:  פיט טאונסנד
 הפקה:  פרד דרסט
בשנת 2003 פורסמה גרסת כיסוי לשיר שבוצעה על ידי להקת הראפ-רוק האמריקאית לימפ ביזקיט. הסינגל פורסם ב-23 בספטמבר 2003. הגרסה ש ל לימפ ביזקיט כללה בית חדש ופזמון נוסף.
למרות שגרסת הכיסוי של לימפ ביזקיט ספג ביקורות שליליות רבות, והגיע רק למקום ה-71 במצעד בילבורד הוט 100 האמריקני, הוא זכה להצלחה רבה יחסית ברחבי העולם. גרסת הכיסוי של לימפ ביזקיט הגיעה למקום הראשון במצעד הצ'כי, ובמצעד השוודי, וזכה גם להצלחה רבה במצעדים של אוסטריה, דנמרק, גרמניה ונורווגיה. בבריטניה הוא הגיע בשיא למקום ה-18 במצעד הסינגלים הבריטי. באוסטרליה השיר הגיע בשיא למקום הרביעי במצעד האוסטרלי ובניו זילנד הוא הגיע בשיא למקום החמישי במצעד הניו זילנדי.
בווידאו קליפ של השיר מככבת השחקנית זוכת האוסקר האלי ברי והוא כולל סצנות מתוך סרט הקולנוע "גוטיקה" בו ברי מככבת בתפקיד הראשי. הווידאו קליפ מתאר מערכת יחסים בין הסולן של לימפ ביזקיט פרד דרסט לבין האלי ברי, אשר דומה למדיי לקו העלילה של הסרט גוטיקה. השיר נכלל גם בכתוביות הסיום של הסרט עצמו.
גרסתה של לימפ ביזקיט > מיקומי שיא

|   ‏‏‏  מצעדים ודירוגים (2003–2004)> מדינה |   ‏‏‏  מצעדים ודירוגים (2003–2004)> מצעד |   ‏‏‏  מצעדים ודירוגים (2003–2004)> מיקום שיא |   ‏‏‏  מצעדים ודירוגים (2003–2004)>  |
| --- | --- | --- | --- |
|  אוסטריה | Ö3 אוסטריה טופ 40‏ | 3 |  |
|  אוסטרליה | מצעד הסינגלים האוסטרלי | 4 |  |
|  אירופה | אירופה הוט 100 | 5 |  |
|  איטליה | מצעד הסינגלים האיטלקי | 28 |  |
|  אירלנד | מצעד הסינגלים האירי | 26 |  |
|  ארצות הברית | בילבורד הוט 100 | 71 |  |
|  ארצות הברית | מצעד הפופ איירפליי של בילבורד | 25 |  |
|  גרמניה | GfK – טופ 100 | 2 |  |
|  דנמרק | היטליסטן | 2 |  |
|  הולנד | מצעד 40 הסינגלים ההולנדיים | 5 |  |
|  הונגריה | Rádiós Top 40 | 12 |  |
|  הממלכה המאוחדת | מצעד הסינגלים הבריטי | 18 |  |
|  נורווגיה | VG-lista | 2 |  |
|  ניו זילנד | המצעד הניו זילנדי הרשמי | 5 |  |
|  סקוטלנד | מצעד הסינגלים הסקוטי | 16 |  |
|  פולין | ZPAV | 11 |  |
|  צ'כיה | ČNS IFPI | 1 |  |
|  צרפת | SNEP | 17 |  |
|  רומניה | מצעד השירים הרומני | 9 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 5 |  |
הערות שוליים

↑  "Behind Blue Eyes : The Who". Rolling Stone. אורכב מ-המקור ב-18 במאי 2007. נבדק ב-16 ביוני 2008. {{cite journal}}:  (עזרה)
↑  "The Streets lead Ivor nominations". BBC News. 11 באפריל 2005. נבדק ב-16 ביוני 2008. {{cite news}}:  (עזרה)
↑  "Billboard". Billboard.
| --- | --- |
בקרת זהויות :  MusicBrainz work: 55fcab60-3c13-3923-8584-2379767046a3
1494

שנת 1494 היא השנה ה-94 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

25 בינואר – אלפונסו השני הופך למלך נאפולי
5 במאי – כריסטופר קולומבוס מגלה את ג'מייקה במסעו השני לאמריקה
7 ביוני – ספרד ופורטוגל חותמות על חוזה טורדסיאס, המחלק את "העולם החדש" ביניהן
22 באוקטובר – לודוביקו ספורצה מוכתר לדוכס מילאנו, תחילת האירועים שמביאים בסופו של דבר למלחמות האיטלקיות
9 בנובמבר – בית מדיצ'י מאבד את השלטון בפירנצה
נולדו

2 בפברואר – בונה ספורצה, בת למשפחת ספורצה (נפטרה ב-1557)
24 במרץ – גאורגיוס אגריקולה, רופא מחוזי באחד מאזורי המכרות החשובים בגרמניה (נפטר ב-1555)
12 בספטמבר – פרנסואה הראשון, מלך צרפת (נפטר ב-1547)
5 בנובמבר – הנס זקס, סנדלר, משורר ומחזאי גרמני בן המאה ה-16 מן העיר נירנברג. מגדולי אומני השירה הלירית הגרמנית (Meistersinger) (נפטר ב-1576)
6 בנובמבר – סולימאן המפואר, סולטאן האימפריה העות'מאנית (נפטר ב-1566)
נפטרו

11 בינואר – דומניקו גירלנדיו, צייר רנסאנס פלורנטיני (נולד ב-1448)
25 בינואר – פרדיננדו הראשון, מלך נאפולי (נולד ב-1423)
11 באוגוסט – הנס ממלינג, צייר פלמי ממוצא גרמני (נולד ב־1435)
17 בנובמבר – ג'ובאני פיקו דלה מירנדולה, הומניסט ופילוסוף איטלקי (נולד ב-1463)
ראו גם

ילידי 1494‎
נפטרים ב-1494‎
Amaurobius ferox

| Amaurobius ferox |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישניים
סדרה:: עכבישאים
תת־סדרה:: אופיסתותלה
משפחה:: אמאורוביים
סוג:: Amaurobius
מין:: Amaurobius ferox
שם מדעי
 Amaurobius ferox ‏Walckenaer, 1830

Amaurobius ferox הוא עכביש מהמשפחה אמאורוביים הנפוץ באירופה וצפון אמריקה ונמצא גם בניו זילנד. אורך גופה של הנקבה הוא כ-16 מילימטר. צבעה נע בין חום כהה מאוד לשחור. בטנה מעוגלת ונושאת סימנים צהבהבים. הזכר דומה, אך קטן (אורכו כ-11 מ"מ) ורזה יותר. הביצים מוטלות בשק לבן במקום מוגן, כאשר הנקבה בדרך כלל שומרת עליו עד לבקיעה. מוכרים מקרים בהם ננשכו בני אדם על ידי עכבישים ממין זה.
Amaurobius Ferox הוא עכביש matriphagous, כלומר, מין בו הצאצאים טורפים את האם לאחר הבקיעה. תחילה האם מטילה סט שני של ביצים להזנת העכבישים שזה עתה בקעו, ולאחר כמה ימים מעודדת את צאצאיה לטרוף אותה.
1491

שנת 1491 היא השנה ה-91 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

מחוז ברטאן מסופח לצרפת.
25 בנובמבר – תחילת מצור על גרנדה – עיר גדולה אחרונה בשליטת מוסלמים בספרד
6 בדצמבר – שארל השמיני, מלך צרפת מתחתן עם אן מברטאן ומספח את ברטאן לצרפת
נולדו

28 ביוני – הנרי השמיני, מלך אנגליה (נפטר ב-1547)
23 באוקטובר – איגנטיוס הקדוש מלויולה, מייסד מסדר הישועים (נולד ב-1556)
11 בנובמבר – מרטין בוצר, תאולוג פרוטסטנטי גרמני, מחשובי המנהיגים של הרפורמציה המוקדמת. (נפטר ב-1551)
24 בדצמבר – איגנטיוס מלויולה, מייסד מסדר הישועים (נפטר ב-1556)
31 בדצמבר – ז'אק קרטייה, מגלה ארצות צרפתי (נפטר ב-1557)
נפטרו

13 ביולי – אפונסו, נסיך פורטוגל (נולד ב-1475)
28 בדצמבר – ברטולדו די ג'ובאני, פסל איטלקי
ראו גם

ילידי 1491‎
נפטרים ב-1491‎
2018 בזמביה

| 0 | 1 | 2 | 3 |
| --- | --- | --- | --- |
| «««  2017   2016  2015 |  דגל זמביה | 2018  בזמביה |  »»»  2019   2020   2021 |
כל ערכי השנים בזמביה • אירועים בולטים בעולם ב-2018 לוח שנה של שנת 2018
אירועים בשנת 2018 בזמביה.
בעלי תפקידים

נשיא: אדגר לונגו.
סגן נשיא: אינונגה ווינה.
שופטת ראשית: איירין ממבילימה.
אנשים שנפטרו

15 במאי – וילסון צ'יזלה קלומבה, פוליטיקאי (נולד בשנת 1964).
11 ביוני – ויקטוריה קאלימה, פוליטיקאית (נולדה בשנת 1972).
הערות שוליים

↑  "Lusaka Mayor dies". Lusakatimes.com. 15 במאי 2018. נבדק ב-14 ביוני 2018. {{cite web}}:  (עזרה)
↑  "SAD NEWS: Minister Victoria Karima Dies". The Zambian Observer. 11 ביוני 2018. נבדק ב-14 ביוני 2018. {{cite web}}:  (עזרה)
↑  Ncube, Sipilisiwe (11 ביוני 2018). "Gender Minister Victoria Kalima dies". Diggers News. נבדק ב-14 ביוני 2018. {{cite web}}:  (עזרה)
718

שנת 718 היא השנה ה-18 במאה ה-8. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

פלאיו, ממפקדי הבכירים של צבא מלך רודריק הקים את ממלכת אסטוריאס ומצליח לנהל מאבק מזוין נגד הכובשים המוסלמים.
כוחות הערבים מפסיקים את המצור על קונסטנטינופול ללא כיבוש העיר.
הסכם עומר השני המסדר נוכחות נוצרים ויהודים בשטח שבשליטת בית אומיה.
תחילת הפצת הנצרות בגרמניה של היום על ידי בוניפציוס הקדוש.
ראו גם

ילידי 718‎
נפטרים ב-718‎
1497

שנת 1497 היא השנה ה-97 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

4 במאי – מהומות פורצות בפירנצה כנגד שלטונו הקנאי של הנזיר ג'ירולמו סבונרולה
13 במאי – האפיפיור אלכסנדר השישי מנדה את הנזיר הקנאי ג'ירולמו סבונרולה
8 ביולי – ואסקו דה גאמה החל את מסעו להודו
22 בנובמבר – ואסקו דה גאמה, החוקר הפורטוגזי מקיף את כף התקווה הטובה (האירופאי הראשון העושה זאת)
נולדו

16 בפברואר – פיליפ מלנכתון, רפורמטור גרמני (נפטר ב-1560)
נפטרו

6 בפברואר – יוהנס אוקכם, מלחין (נולד ב-1410 בערך)
4 באוקטובר – חואן, נסיך אסטוריאס (נולד ב-1478)
7 בנובמבר – פיליפו השני, דוכס סבויה (נולד ב-1438)
ראו גם

ילידי 1497‎
נפטרים ב-1497‎
I'll Follow the Sun

| --- | --- |
עטיפת סינגל נורווגי
עטיפת סינגל נורווגי
 שיר בביצוע הביטלס
 מתוך האלבום Beatles for Sale
 יצא לאור:  4 בדצמבר 1964
 תאריך הקלטה:  18 באוקטובר 1964
 מקום הקלטה:  אולפני EMI, לונדון
 סוגה:  פולק רוק, קאנטרי
 שפה:  אנגלית 
 אורך:  1:49
 חברת תקליטים:  פרלופון
 כתיבה:  לנון-מקרטני
 לחן:  ג'ון לנון, פול מקרטני 
 הפקה:  ג'ורג' מרטין
 
"I'll Follow the Sun" (בעברית: "אלך בעקבות השמש") הוא שיר בז'אנר פולק רוק, קאנטרי מאת להקת הביטלס. השיר נכתב על ידי ג'ון לנון ופול מקרטני (הקרדיט ניתן לשניהם), ונכלל באלבום Beatles for Sale שיצא בשנת 1964. השיר הוקלט עוד קודם לכן כשעוד הופיעה הלהקה בשם "החוצבים" (The Quarrymen), ונכלל בתקליט הבוטלג You Might As Well Call Us the Quarrymen משנת 1960.
כשנשאל אודות מילות השיר היה פול מקרטני משיב: "כתבתי את זה בטרקלין הקדמי (בביתי) ב-Forthlin Road. הייתי אז כבן 16. I'll Follow The Sun היה אחד מהראשונים. אני זוכר שכתבתי את זה מייד אחרי שחליתי בשפעת ולאחר שעישנתי סיגריה. אני זוכר את עצמי עומד שם בטרקלין, עם הגיטרה שלי, מביט מבעד לחלון, וכותב את זה.
משתתפים

פול מקרטני - שירה וגיטרה בס
ג'ון לנון - גיטרה אקוסטית וקולות ליווי
ג'ורג' האריסון - גיטרה מובילה
רינגו סטאר - תופים
BeiDou

לוגו של BeiDou
איור של לוויין ביידו
BeiDou או BDS (בשמה המלא בסינית מפושטת: 北斗卫星导航系统, פין-יין: Běidǒu wèixīng dǎoháng xìtǒng, באנגלית: BeiDou Navigation Satellite System) היא מערכת ניווט לוויינית שפותחה ומופעלת על ידי סין. המערכת נועדה להתחרות ב-GPS ומהווה חלק מניסיון הסיני להעביר את מרכז הכובד הפוליטי־כלכלי מזרחה.
מערך לווייני הניווט הסיני כולל, נכון לפברואר 2021, 35 לוויינים. כשאר מערכות הניווט הלווייני בעולם, גם לווייני ביידו הסיניים מקיפים את כדור הארץ ומשדרים אות זמן, שאותו קולט המקלט הקרקעי משלושה לוויינים לפחות (לקביעת מיקום) או יותר (לקביעת גובה נדרש מספר מינימלי של ארבעה לוויינים). על הקרקע מחושב המרחק בין המקלט והלוויינים, דרך טריאנגולציה למציאת מיקום המקלט ומהירותו במרחב.
מקורות רשמיים בסין ציינו כי החל משנת 2008, תציע המערכת דיוק של 10 מטר, למשתמשים אזרחיים ברחבי העולם. לא ניתן פרסום פומבי לדיוק המערכת במוד הצבאי שלה.
מערכת ביידו, לאחר השלמתה, תכלול חמישה לוויינים גאוסינכרונים ו-30 לוויינים במסלול בגובה בינוני.
מינוח

מערכת הנווט BeiDou נקראת על שמה של הדובה הגדולה (נקראת גם "העגלה הגדולה"), אשר ידועה בסינית כ-Běidǒu (תרגום: "העגלה הצפונית"), השם שניתן על ידי אסטרונומים סינים עתיקים לשבעת הכוכבים הבהירים בקונסטלציית הדובה הגדולה (Ursa Major). במקור, קבוצת הכוכבים שימשה למציאת כוכב הצפון (Polaris). כיוון שכך השם BeiDou משמר מטפורה לשימוש במערכת ניווט לוויינית.
היסטוריה

הרעיון המקורי של המערכת נהגה על ידי צ'ן פנגיוּן וחבריו בשנות ה-80. על פי מינהל החלל הסיני, הפיתוח תוכנן לשלושה שלבים:
2003-2000: מערכת נסיונית המונה שלושה לוויינים
עד 2012: מערכת לוויינים אזוריים המכסים את סין ושכנותיה
עד 2020: מערכת גלובלית, המכסה את העולם כולו
בינואר 2010 עלה לאוויר אתר אינטרנט רשמי של מערכת הניווט הלוויינית BeiDou.
היסטוריה > שיגורי לוויינים

סדרת X ‏ BeiDou-1 :
הלוויין הראשון, BeiDou-1A, שוגר באוקטובר 2000
השני, BeiDou-1B בדצמבר 2000.
הלוויין השלישי, BeiDou-1C, המשמש כלוויין גיבוי נכנס למסלול במאי 2003. השיגור המוצלח של הלוויין השלישי היווה למעשה מערכת לוויינים מתפקדת.
בנובמבר 2006, הודיעה סין כי משנת 2008, BeiDou תציע שירות חופשי עם דיוק של 10 מטרים, תזמון של 0.2 מיקרו-שניות, ומהירות של 0.2 מטר לשנייה.
סדרת BeiDou-2
חצי שנה לאחר מכן, באפריל 2007 שוגר בהצלחה הלוויין הראשון של BeiDou-2 שקיבל את השם Compass-M1 (שמרמז על הכוונה לבדוק תדירויות עבור מערכת הלוויינים המתוכננת BeiDou-2).
הלוויין השני בסדרה החדשה, Compass-G2 שוגר באפריל 2009.
בינואר 2010, הלוויין השלישי Compass-G1 נכנס למסלול אחרי ששוגר בהצלחה על גבי רקטת "Long March 3C".
ביוני 2010 שוגר לוויין רביעי.
באוגוסט 2010 שוגר ממרכז השיגורים שיצ'אנג על רקטה נושאת מסוג LM-3I הלוויין החמישי.
בנובמבר 2010 שוגר החמישי על רקטת LM-3C.
בדצמבר 2011 שוגר הלוויין הגיאוסינכרוני החמישי בשיצ'יאנג על גבי Long March-3A.
הסדרה החדשה
במרץ 2015 לוויין ראשון מדגם חדש (וה-17 בסך הכל) שוגר בהצלחה על גבי Long March 3C